যাদবপুর বিশ্ববিদ্যালয়ে উত্তেজনা! এবার কড়া মনোভাব বিশ্ববিদ্যালয় কর্তৃপক্ষের

কলকাতাঃ ছাত্র বিক্ষোভে আবারও উত্তাল যাদবপুর বিশ্ববিদ্যালয়। অভিযোগ, সাংবাদিকতা ও গণজ্ঞাপন বিভাগকে কেন্দ্র করে। সেই বিভাগের পড়ুয়াদের অভিযোগ, সেমিস্টার ইন্টারনাল পরীক্ষায় বিভাগের শিক্ষক খাতা না দেখেই নম্বর বসিয়ে দিচ্ছেন। সেখানে কিছু ছাত্র-ছাত্রীকে দেওয়া হচ্ছে অগ্রাধিকার। আর এই অভিযোগে কিছু মাস আগেও সরব হয়েছিলেন সেই বিভাগের ছাত্র-ছাত্রীরা। তাদেরও অভিযোগ ছিল, তারা যোগ্য হওয়া সত্ত্বেও, তাদর নম্বর কম রয়েছে। শুধুমাত্র তাই নয় পুর সেমিস্টার অনুযায়ী তাদের মার্কস অন্যের থেকে কম। এই অভিযোগে সেই বিভাগের পড়ুয়ারা সরব হয়ে বলেছিল, খাতা এক্সটারনাল দিয়ে চেক করাতে হবে। দাবি ঘিরে তারা বিক্ষোভেও সামিল হন। নম্বর কারচুপির অভিযোগে এবারও সরব হন সেই বিভাগের পড়ুয়ারা। বজায় থাকে আন্দোলনও। আন্দোলনের তীব্রতায় ইতিমধ্যেই বিশ্ববিদ্যালয়ের পক্ষ থেকে সাসপেন্ড করা হয়েছে বিভাগের দুই অধ্যাপককে।

আরও পড়ুনঃ দলবিরোধী মন্তব্য, হুমায়ুন কবীরকে শোকজ করল তৃণমূল

কিন্তু তারপরও একের পর এক বিক্ষোভ চলতে থাকে মঙ্গলবার। দফায় দফায় সংঘর্ষ বাঁধে ডিএসএফ ও এসএফআইয়ের মধ্য়ে। এমনকি সাংবাদিকতা ও গণজ্ঞাপন বিভাগের দুই অধ্যাপকের ঘরে তালা ঝুলিয়ে দেখানও হয় বিক্ষোভ। আর তাতেই এবার কড়া মনোভাব দেখাল বিশ্ববিদ্যালয় কর্তৃপক্ষ।

একটি প্রেস বিজ্ঞপ্তি জারি করে বিশ্ববিদ্যালয় তরফে জানানো হয়েছে, বিশ্ববিদ্যালয় এ ধরনের ঘটনাকে অনুমোদন বা সমর্থন করে না। ভবিষ্যতে এরকম ঘটনা যাতে আর না ঘটে তার জন্য যথোপযুক্ত ব্যবস্থা নেবে বিশ্ববিদ্যালয় কর্তৃপক্ষ।

দেখুন অন্য খবর